ПРЕДЛОГ

На основу члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22 и 92/23),

Народна скупштина доноси

О Д Л У К У

О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА

ФИНАНСИЈСКОГ ПЛАНА ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2024. ГОДИНУ

I

Даје се сагласност на Одлуку о изменама и допунама Финансијског плана Фонда за социјално осигурање војних осигураника за 2024. годину, коју је Управни одбор Фонда за социјално осигурање војних осигураника донео на седници одржаној 13. септембра 2024. године.

II

Ову одлуку објавити у „Службеном гласнику Републике Србије”.

Број:

У Београду, 2024. године

НАРОДНА СКУПШТИНА

ПРЕДСЕДНИК

О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22 и 92/23), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Ако у току фискалне године дође до повећања расхода и издатака или смањења прихода, према члану 47. Закона о буџетском систему, финансијски планови се уравнотежују смањењем планираних расхода и издатака или увођењем нових прихода, путем ребаланса финансијских планова.

Одлуком о изменама и допунама Финансијског плана Фонда за социјално осигурање војних осигураника за 2024. годину дошло је до умањења укупних средстава Фонда за социјално осигурање војних осигураника. Анализом остварених прихода утврђена је потреба за корекцијом планираног износа текућих прихода и примања и извршен је приказ нераспоређеног вишка средстава из ранијих година. У складу са тим извршена је корекција на расходној страни финансијског плана Фонда за социјално осигурање војних осигураника.

**3. Објашњење појединачних решења у Одлуци**

У члану 1. став 1. Закона о буџетском систему прописано је да је Фонд за социјално осигурање војних осигураника организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2024. годину.

**4. Разлози за доношење Одлуке по хитном поступку**

Oву одлуку је потребно донети по хитном поступку ради обезбеђења неопходних материјалних и других услова за финансирање рада ове организације за обавезно социјално осигурање и редовне исплате одређених права.